CELEX: 62009CN0551
Language: fi
Date: 2009-12-23 00:00:00
Title: Asia C-551/09: Kanne 23.12.2009 — Euroopan komissio v. Itävallan tasavalta

13.3.2010   
            
            
               FI
            
            
               Euroopan unionin virallinen lehti
            
            
               C 63/32
            
         Kanne 23.12.2009 — Euroopan komissio v. Itävallan tasavalta
   (Asia C-551/09)
   2010/C 63/52
   Oikeudenkäyntikieli: saksa
   
      Asianosaiset
   
   
      Kantaja: Euroopan komissio (asiamiehet: K. Gross ja M. Adam)
   
      Vastaaja: Itävallan tasavalta
   
      Kantajan vaatimukset
   
   
               1)
            
            
               On todettava, että Itävallan tasavalta ei ole noudattanut SEUT 288 artiklan eikä valtiontuesta C 56/06 (ex NN 77/06), jonka Itävalta on myöntänyt Bank Burgenlandin yksityistämiseen, 30.4.2008 tehdyn komission päätöksen (2008/719/EY) 1–3 artiklan mukaisia velvoitteitaan, koska se ei ole ryhtynyt tarpeellisiin toimenpiteisiin tuen takaisinperimiseksi.
            
         
               2)
            
            
               On todettava, että Itävallan tasavalta ei ole noudattanut SEUT 288 artiklan eikä valtiontuesta C 56/06 (ex NN 77/06), jonka Itävalta on myöntänyt Bank Burgenlandin yksityistämiseen, 30.4.2008 tehdyn komission päätöksen (2008/719/EY) 4 artiklan mukaisia velvoitteitaan, kun se ei ole toimittanut komissiolle määräajassa tuen määrän laskemiseen vaadittavia tietoja.
            
         
               3)
            
            
               Vastaaja on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Komission mukaan valtiontuesta C 56/06 (ex NN 77/06), jonka Itävalta on myöntänyt Bank Burgenlandin yksityistämiseen, 30.4.2008 tehdyssä komission päätöksessä (2008/719/EY) Itävallan tasavallalle asetettu määräaika tuen määrän laskemiseksi tarvittavien tietojen ilmoittamiselle on päättynyt.
   Itävallan tasavalta on kiistänyt komission ja Itävallan tasavallan yllä mainitun määräajan päättymisen jälkeen saavuttaman yksimielisyyden takaisin perittävästä määrästä viitaten siihen, että yhtiö, jota takaisinperiminen koskee, aikoo maksuvelvollisuuden vuoksi purkaa Bank Burgenlandin oston. Tällä olisi Itävallan tasavallan mukaan painavia seurauksia Burgenlandin osavaltion taloudelle. Komission mukaan tämä ei kuitenkaan oikeuta luopumaan vaaditusta takaisinmaksamisesta.
   Yllä mainitun päätöksen oikeudellinen riitauttaminen ei myöskään vaikuta velvollisuuteen panna se täytäntöön.